Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: 1989. évi XXXII. törvény 41. §-án alapul.
Paragraph Index: 165

3. Jóllehet a nemzetközi gyakorlatban nincs világos, minden államot, vagy akárcsak az európai államokat kötõ zsinórmérték, érzékelhetõ az, hogy a közvélemény-kutatás, a média és a kampánycsend összefüggéseit a különbözõ európai szervezetekben igen árnyaltan látják. Maga a többségi határozat is hivatkozik az Európa Tanács Miniszteri Bizottságának a (99)15 számú ajánlására a választási kampány médiumokban történõ ismertetésérõl, idézve abból a közvélemény-kutatások szakmai hitelét bizonyító elemek nyilvánosságra hozatalának fontosságát. Idézi azt a tételt is, hogy „minden más kérdés azonban a média önszabályozására tartozik.” Ennek az ajánlásnak a több részletszabályban megjelenített fõ üzenete azonban éppen az, hogy jöjjön létre a választások „fair, kiegyensúlyozott és pártatlan” média-hátterének az állami szabályozáson és ezt kiegészítve az önszabályozáson alapuló struktúrája. Így az ajánlás azt is hangsúlyozza, hogy az állam adott esetben beavatkozással állítsa helyre az egyensúlyt. Ezekben az összefüggésekben éppen azt hangsúlyozza az ajánlás, hogy az államok fontolják meg, nem lehet-e célszerû már a választásokat megelõzõ napon is megtiltani „a jelöltek érdekében történõ közlést”. Az ajánlás ugyanebben az összefüggésben éppen hogy azt ajánlja, hogy fontolják meg az államok, hogy az exit poll eredmények nyilvánosságra hozatalát nem célszerû-e betiltaniuk a választás lezárásig. Ez az ajánlás tehát nézetem szerint nem a nyitást, mint inkább az óvatos szûkítést támasztja alá, különös tekintettel arra, hogy a pártatlanság, kiegyensúlyozottság, az állami, jogi szabályozás, illetve a média által megadott önkorlátozások beállították-e a kívánatos garanciarendszert. Az Európa Tanács ún. Demokráciával a Jogért Bizottsága (Velencei Bizottság) – amely által elkészített Európai Választási Kódexre az Alkotmánybíróság mint irányadó

Source: https://magyarkozlony.hu/hivatalos-lapok/e295e0dedb7dc19697cdf7cf6c05e107736f88e8/dokumentumok/0de8405c9a592df867a370068772bc52d2e0f720/letoltes